**projektas**

**reg. Nr. T-24**

**2.17.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2018 m. balandžio 25 d. sprendimo Nr.T1-86 „Dėl Pasvalio rajono Grūžių vaikų globos namų pertvarkos 2018–2020 metų veiksmų plano patvirtinimo“ pakeitimo**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 21 punktu, 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo“ (su visais aktualiais pakeitimais), Socialinės globos normų aprašu, patvirtintu Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-556 redakcija) (su visais aktualiais pakeitimais), Pasvalio rajono savivaldybės taryba nusprendžia:

1. Pakeisti Pasvalio rajono savivaldybės tarybos 2018 m. balandžio 25 d. sprendimą Nr. T1-86 „Dėl Pasvalio rajono Grūžių vaikų globos namų pertvarkos 2018–2020 metų veiksmų plano patvirtinimo“ (toliau – sprendimas):

1.1. pakeisti sprendimo pavadinimą ir jį išdėstyti taip:

„Dėl Pasvalio rajono Grūžių vaikų globos namų pertvarkos 2018–2023 metų veiksmų plano patvirtinimo“;

1.2. pakeisti sprendimo dėstomąją dalį ir ją išdėstyti taip:

„patvirtinti Pasvalio rajono Grūžių vaikų globos namų pertvarkos 2018–2023 metų veiksmų planą (pridedama)“;

1.3. sprendimu patvirtintame Pasvalio rajono Grūžių vaikų globos namų pertvarkos 2018–2020 metų veiksmų plane:

1.3.1. pakeisti plano pavadinimą ir jį išdėstyti taip:

„Pasvalio rajono Grūžių vaikų globos namų pertvarkos 2018–2023 metų veiksmų planas“;

1.3.2. pakeisti 1 punktą ir jį išdėstyti taip:

„1. Pasvalio rajono Grūžių vaikų globos namų teikiamos socialinės globos pertvarkos 2018–2023 metų veiksmų planas parengtas vadovaujantis Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planu, patvirtintu Lietuvos Respublikos socialinės  apsaugos  ir darbo ministro 2014 m. vasario 14 d. įsakymu Nr. A1-83 „Dėl perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo“ (su visais aktualiais pakeitimais).“;

1.3.3. pakeisti 2 punktą ir jį išdėstyti taip:

„2. Pasvalio rajono Grūžių vaikų globos namų teikiamos socialinės globos pertvarkos 2018–2023 metų veiksmų planas (toliau – Veiksmų planas) nustato Pasvalio rajono Grūžių vaikų globos namų teikiamų socialinių paslaugų, globos sistemos pertvarkos tikslus, principus,  uždavinius ir kryptis. Vadovaujantis Veiksmų planu būtų vykdoma nuosekli vaikų socialinės globos pertvarka ir kuriamos naujos socialinės paslaugos bendruomenėje.“;

1.3.4. pakeisti 7 punktą ir jį išdėstyti taip:

„7. Veiksmų plano uždaviniai:

7.1. Kurti bendruomenines paslaugas vaikams, netekusiems tėvų globos:

7.1.1. organizuoti vaikų, netekusių tėvų globos, socialinę globą bendruomeniniuose vaikų globos namuose, siekiant užtikrinti vaiko teisių ir teisėtų interesų įgyvendinimą ir apsaugą, suteikiant vaikui saugią artimą šeimai aplinką ir individualias socialines paslaugas, siekiant jį grąžinti į biologinę šeimą, įvaikinti arba nustatyti globą (rūpybą) šeimoje.

7.1.2. sudaryti bendruomeninių vaikų globos namų vaikams sąlygas gauti reikiamas paslaugas bendruomenėje.

7.2. Plėsti socialinės priežiūros paslaugas:

7.2.1. organizuoti vaiko laikinąją priežiūrą institucijoje kartu su tėvais ar kitais vaiko atstovais pagal įstatymą bet kurią savaitės dieną, bet kuriuo paros metu, taip pat švenčių ir poilsio dienomis;

7.2.2. visapusiškai įvertinti vaiko ir šeimos socialinių paslaugų poreikį ir užtikrinti socialinių paslaugų prieinamumą;

7.2.3. organizuoti ir suteikti pagalbą (socialinę, psichologinę) asmenims ir jų šeimoms, išgyvenantiems krizę ar patyrusiems stiprius emocinius išgyvenimus;

7.2.4. teikti socialinių įgūdžių ugdymo ir palaikymo bei atkūrimo bei bendrąsias socialines paslaugas asmenims, neturintiems gyvenamosios vietos ar dėl patirto smurto, prievartos ar kitų priežasčių, siekiant atkurti asmens savarankiškumą, prarastus socialinius ryšius ir padėti integruotis į visuomenę;

7.2.5. organizuoti kompleksinę pagalbą besilaukiančioms moterims;

7.2.6. teikti palydimosios globos paslaugas 16–24 metų amžiaus jaunuoliams, paliekantiems globos instituciją, rūpintoją ar socialinę riziką patiriančios šeimos namus, arba jau pradėjusiems savarankiškai gyventi, siekiant asmens savarankiškumo užtikrinimo, pilnavertiškos integracijos į visuomenę.“;

1.3.5. pakeisti 8 punktą ir jį išdėstyti taip:

„8. Veiksmų plano kryptys:

8.1. socialinės globos organizavimas vaikams netekusių tėvų globos bendruomeniniuose vaikų globos namuose;

8.2. vaiko laikinosios priežiūros organizavimas Šeimos krizių centre;

8.3. socialinės priežiūros paslaugų šeimai, auginančiai vaikus, plėtra ir stiprinimas Šeimos krizių centre;

8.4 palydimosios globos paslaugų plėtra 16–24 metų amžiaus jaunuoliams, paliekantiems globos instituciją, rūpintoją ar socialinę riziką patiriančią šeimą, neįgaliems jaunuoliams, turintiems psichikos ir/ar proto negalią.“;

1.3.6. pakeisti 9 punktą ir jį išdėstyti taip:

„9. Priemonių planas:

|  |  |  |  |  |
| --- | --- | --- | --- | --- |
| Eil.  Nr. | Priemonės | Siekiamas rezultatas | Lėšos, Eur | Laikotarpis |
| 1. | Dviejų gyvenamųjų namų su žeme pirkimas su žeme ir jų renovavimas, Bendruomeninių[[1]](#footnote-1) vaikų globos namų veiklai | Įsigyti du namus | 82 600 Eur  (ES lėšos pirkimui | 2020 m. sausio 1 d. – 2023 m. gruodžio 31 d. |
| 64 338 Eur  (ES lėšos renovavimui |
| 18 488 Eur  (Savivaldybės biudžeto lėšos, prisidėjimui prie projekto) |
| 2. | Socialinės globos teikimui Bendruomeniniuose vaikų globos namuose ir jų išlaikymui | Apgyvendinti 16 vaikų, netekusių tėvų globos, dviejuose bendruomeniniuose vaikų globos namuose | 85 000 Eur  (Savivaldybės biudžeto lėšų per metus) vienų bendruomeninių vaikų globos namų išlaikymui ir personalo darbo užmokesčiui | 2020 m.–2021 m. |
| 3. | Vaiko laikinosios priežiūros organizavimas ir vykdymas | Apgyvendinti 36 asmenys | 150 000 Eur Savivaldybės biudžeto lėšos | Nuo 2020 m. sausio 1 d. |
| 4. | Parengti, išleisti ir išeinantiems iš globos namų į savarankišką gyvenimą jaunuoliams įteikti užrašų/kontaktų knygeles su būtiniausia įvairiems gyvenimo atvejams kontaktine ir kitokia informacija | Jaunuolių geresnė integracija į visuomenę ir darbo rinką | - | 2018 m. gruodžio 31 d. |
| 5. | Globojamų vaikų skaičiaus sumažinimas metų pabaigoje iki 16 | 2019 metams nustatomas didžiausias vaikų skaičius – 16 | - | 2018 m. gruodžio 31 d. |
| 6. | Palydimoji globos paslauga 16–24 amžiaus jaunuoliams, netekusiems tėvų globos, paliekantiems globos instituciją, rūpintoją ar socialinę riziką patiriančios šeimos namus, arba jau pradėjusiems savarankiškai gyventi | Buto nuoma | 2 500 Eur metams | Nuo 2021 m. |
| 7. | Darbuotojų kvalifikacijos kėlimas, motyvavimas teikti nestacionarias paslaugas | Mokymai – 16 val. kiekvienam socialinį darbą dirbančiam darbuotojui;  supervizijoms | 1 000  Savivaldybės lėšos | 2018 m. gruodžio 31 d. |
| 8. | Darbuotojų kvalifikacijos kėlimas, motyvavimas teikti nestacionarias paslaugas | Mokymai – 16 val. kiekvienam socialinį darbą dirbančiam darbuotojui;  supervizijoms | 1 500 Eur  Savivaldybės lėšos  1 metams | 2020 m. - 2023 m. gruodžio 31 d. |
| 9. | Grūžių vaikų globos namų reorganizavimas į Paramos šeimai centrą, socialinės priežiūros teikimui | Apgyvendinti 60 asmenų | Savivaldybės biudžeto lėšos bus planuojamos 2022 m. biudžete | 2022 m. sausio 1 d. - 2023 m. gruodžio 31 d. |

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Grūžių vaikų globos namų direktoriaus pavaduotoja

L. Petrauskienė

(8 451) 43 444

Socialinės paramos ir sveikatos skyriaus vedėja

R. Ožalinskienė

2020-01-29 tel. ( 8 451) 54 108

Suderinta DVS Nr. RTS-25

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2018 m. balandžio 25 d. sprendimo Nr.T1-86 „Dėl Pasvalio rajono Grūžių vaikų globos namų pertvarkos 2018–2020 metų veiksmų plano patvirtinimo“ pakeitimo**

**2020-01-29**

Pasvalys

**Problemos esmė.** Vadovaujantis pakeistu Lietuvos Respublikos socialinės apsaugos ir darbo ministro 2019 m. lapkričio 6 d. įsakymu A1-665 „Dėl Socialinių globos normų tvarkos aprašo pakeitimo“, 3 punktu, kuriame buvo nustatyta, kad vaikų socialinės globos namai iki 2020 m. sausio 1 d. turi patvirtinti su įstaigos savininko teise ir pareigas įgyvendinančia institucija suderintą priemonių planą, kurį įgyvendinus bus pasiektas reikalavimas nuo 2023 m. gruodžio 31 d. nebeteikti likusiems be tėvų globos vaikams ilgalaikės (trumpalaikės) socialinės globos vaikų socialinės globos namuose, o nuo 2020 m. sausio 1 d. likusiems be tėvų globos vaikams ilgalaikė socialinė globa negali būti pradedama naujai teikti socialinės globos namuose. Dėl šios priežasties Pasvalio rajono Grūžių vaikų globos namai teikia pakeistą veiksmų planą 2020–2023 metų laikotarpiui.

Veiksmų planas keičiamas iš esmės, nes pradedamas įgyvendinti projektas pagal 2014–2020 metų Europos Sąjungos fondų investicijų veiksmų programos 8 prioritetą „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašu Nr. 1 „Bendruomeninių vaikų globos namų ir vaikų dienos centrų tinklo plėtra“. Skiriamos lėšos dviejų namų įsigijimui bendruomeninių vaikų globos namų steigimui. Pagal Lietuvos Respublikos vaiko teisių apsaugos pagrindų įstatymo pakeitimus planuojama socialinės priežiūros paslaugų plėtra Šeimos krizių centre.

Įgyvendinant Veiksmų planą, planuojama įsigyti 2 namus su žeme Pasvalyje, kuriuose bus įsteigti Bendruomeniniai vaikų globos namai **–** pagal šeimai artimos aplinkos modelį veikiantys vaikų globos namai, įsteigti atskirose patalpose. Namų su žeme įsigijimui ir remontui skirtos Europos regioninės plėtros fondo lėšos – 211,2 tūkst. Eur.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Suformuota nuosekli ir koordinuota pagalba ir paslaugų sistema, kuri socialinių problemų turinčiam asmeniui, šeimai, likusiam be tėvų globos vaikui, sudarys sąlygas gauti individualias pagal poreikius socialines paslaugas ir reikiamą pagalbą bendruomenėje bei nepatirs socialinės atskirties, leis vaikui augti saugioje ir jo raidai palankioje aplinkoje. Teisinio reguliavimo nuostatos priklausys nuo Lietuvos Respublikos vaiko teisių apsaugos pagrindų įstatymo ir poįstatyminių teisės aktų pakeitimų.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus naudojamos Europos regioninės plėtros fondo lėšos – 211,2 tūkst. Eur. Savivaldybės biudžeto lėšos: projekto prisidėjimui – 18 tūkst. Eur, paslaugų teikimui ir organizavimui apie 240,0 tūkst. Eur metams.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Grūžių vaikų globos namai.

**7. Sprendimo projekto rengimo metu gauti specialistų vertinimai ir išvados.**

Įgyvendinant pertvarkos planą 2018–2023 metų, Gūžių vaikų globos namų administracija parengia reikalingus teisės akus numatytoms socialinėms paslaugoms teikti.

PRIDEDMA. Sprendimo projekto lyginamasis variantas.

Grūžių vaikų globos namų direktoriaus pavaduotoja Loreta Petrauskienė

1. *LR socialinės apsaugos ir darbo ministro 2014 m. vasario 14 d. įsakymas Nr. A1-83 „Perėjimo nuo institucinės globos prie šeimoje ir bendruomenėje teikiamų paslaugų neįgaliems ir likusiems be tėvų globos vaikams 2014–2020 metų veiksmų planas“*. **Bendruomeniniai vaikų globos namai** – pagal šeimai artimos aplinkos modelį veikiantys vaikų globos namai, įsteigti atskirose patalpose (pvz., namas, butas) bendruomenėje, skirti likusiems be tėvų globos vaikams, neįgaliems vaikams ar vaikams, turintiems kitų specialiųjų poreikių (iki 8 vaikų). Šie namai pagal savo pobūdį priskirtini bendruomeninėms paslaugoms. [↑](#footnote-ref-1)